**Bērnu grāmatu nedēļa**

**Kultūras pasākumu programma izdevniecību stendos**

**Vērmanes dārzs**

**1. jūnijs**

11.00-12.00

Dzejnieks Uldis Auseklis un māksliniece Signe Ērmane Ļitvina stāstīs un rādīs, kā dzejoļi pārtop ilustrācijās un iepriecina bērnus grāmatās (Izdevniecība "Lauku Avīze" un apgāds "Annele")

“Zilā sila pasaku” autore Maija Stepēna stāsta bērniem pasakas (Apgāds "Jumava")

12.00-13.00

Grāmatas “Rufis atrod mājas” autore Māra Jakubovska stāsta, kā tapa grāmata par Rufi, stāsta dažādus Rufja piedzīvojumus. (Apgāds "Jumava")

Rakstniece Evija Gulbe un māksliniece Zane Raičenoka-Raišonoka par "Koko un Riko"; "Dzejolēni" un "Ece-bece-ābece" (Apgāds "Zvaigzne ABC")

Rakstniece Vita Štelmahere un čau-čau šķirnes suns Rafī pastāstīs par saviem piedzīvojumiem un jauno grāmatu "Uzmanību, Rafī nāk!" (Izdevniecība "Lauku Avīze")

13.00-14.00

Izzini pasauli kopā ar meitenīti Koko un pētniekiem grāmatās “Es un tu no galvas līdz papēžiem” un “Iepazīsti dzīvniekus”! Interaktīvs pasākums kopā ar Mākslu un zinātnes žurnāla bērniem OKIDO grāmatām “Es un tu no galvas līdz papēžiem” un “Iepazīsti dzīvniekus”. Atnāc un piedalies aizraujošos uzdevumos! ("Jāņa Rozes apgāds")

Rakstniece, dzejniece Gina Viegliņa uzstājas ar stāstiem par rūķi Pipariņu un, klausoties autores stāstus, bērni vienlaicīgi var krāsot zīmējumus. (Apgāds "Jumava")

Māksliniece Melānija Vilka ļaus atdzīvoties burtiem un cipariem ne vien savās grāmatās, bet arī klātienē bērniem par prieku. (Izdevniecība "Lauku Avīze")

14.00-15.00

Emīlija Dīvaine - mūsdienu Pepija Garzeķe? Kas šīm meitenēm kopīgs, kas atšķirīgs?
Uzzini vairāk par Emīliju Dīvaini, kurai piemīt maģiskas un neparastas spējas! Ieskatīsimies raibiem piedzīvojumiem bagātajās Emīlijas grāmatās, kuru sērijā nupat iznākusi noslēdzošā daļa – Roba Regera un Džesikas Gruneres romāns “Emīlija Dīvaine. Galvas lauzīšana”. ("Jāņa Rozes apgāds")

Rakstniece, ilustratore Linda Kukare-Aldersone stāsta par grāmatas “Piedzīvojumi Lielmežā” varoņiem, pēc tam — krāsojamās lapas ar grāmatiņas “Zaķu gads” varoņiem. (Apgāds "Jumava")

15.00-16.00

Ungāru pēdējā laika *best-sellera*, grāmatu sērijas “Odziņš un Mārīte” dažu darbu priekšlasījums. Pēc tam konkursiņš – uzzīmē kādu no stāsta varoņiem, kurš iepatikās visvairāk. Skaistāko zīmējumu autoriem balviņas ar Odziņa un Mārītes tēliem. (Apgāds "Jumava")

Saruna ar grāmatas “Coolmans un es. Glābjas, kas var” tulkotāju Irīdu Misku. (Apgāds "Jumava")

16.00-17.00

Volfganga Herndorfa romāna “Čiks” lasījums. Nāc un ieklausies pasaulē lielu popularitāti iemantojušajā pusaudžu romānā “Čiks” , kas šogad iekļauts arī Latvijas “Bērnu, jauniešu un vecāku žūrijas 2015” grāmatu kolekcijā.Vasaras brīvlaika sākumā četrpadsmitgadnieki ar vecu ladu dodas ceļojumā uz dienvidiem, cerot sasniegt Valahiju – bez kartes, bez navigatora, bez skaidra plāna. Skaidrs, ka viņus gaida trakulīgi piedzīvojumi... ("Jāņa Rozes apgāds")

Saruna ar grāmatas “Spēles meistars” autori Signi Kvaskovu. (Apgāds "Jumava")

Veiklās, čaklās rociņas - līmējam, zīmējam kopā ar Unu Spektori (Apgāds "Annele")

17.00-18.00

Interaktīvs pasākums ar Aldi Kalniņu no zinātkāres centra “Zili brīnumi”. (Apgāds "Jumava")

**Visas dienas garumā**

Jokošanās un darbošanās kopā ar Pepiju Garzeķi. (Apgāds "Zvaigzne ABC")

Iepazīšanās ar 2014.gada Bērnu žūrijas uzvarētāju Runci Punci un viņa piedzīvojumiem, kā arī Gusta Linkeviča un Rutas Svažas grāmatu "Ābece. Burtu pasakas". Krāsosim savus burtiņus un atpazīsim tēlus, kas tajā attēloti. (Izdevniecība "White Book")

"Krāsainie dzejoļi". Izkrāsošanas prieki kopā ar grāmatiņām "Krāsu prieks", "Zvaigžņu krāsa", "Meža krāsas" un "Vasaras krāsas". (Izdevniecība "Literārā brālība")

"Grāmatu detektīvs". Saņem anketu Lasīšanas teltī un dodies piedzīvojumā grāmatu pasaulē. Visiem uzvarētājiem balvas.